**Kommentarer til rentabiliteten:**

**Afkastningsgraden (AG):**

Afkastningsgraden i Linak A/S ligger i 2016 på 32,1% hvilket er et tilfredsstillende niveau sammenlignet med afkastningsgraden for andre danske virksomheder\* som ligger på 8,1%. Afkastningsgraden er i perioden steget med 29%. Udviklingen skyldes primært en stigning i overskudsgraden på 29,6%. (AG = OG \*AOH)

Sammenlignet med den risikofri rente (markedsrenten) på en dansk 10 årig statsobligation som ligger på 1,6% er der et risikotillæg på 30,5%. Kravet om at forrente den investerede kapital til markedsrenten plus risikotillæg, må dermed ses som opfyldt.

**Overskudsgraden (OG):**

Overskudsgraden er "hovednøgletal" for indtjeningsevnen. Niveauet for overskudsgraden ligger i 2016 på 21,0% dvs. Linak A/S tjener 21,0 kr. i resultat før renter pr. 100 kroners nettoomsætning. Ved benchmarking med andre danske virksomheder\* bør overskudsgraden ligge på 7,1%. Niveauet er dermed tilfredsstillende. Udviklingen i overskudsgraden er positiv med en stigning på 29,6% og dermed også tilfredsstillende.

**Aktivernes omsætningshastighed (AOH):**

Linak A/S omsætter i 2016 sine aktiver 1,53 gange. Niveauet bør ligge på 1,14 gange ifølge andre danske virksomheder\*. Niveauet må derfor betegnes som tilfredsstillende. AOH har i perioden udviklet sig negativt hvilket har bidraget til at

forringe den samlede rentabilitet (AG). I alt er faldet i AOH på 0,6% i perioden.

**Egenkapitalens forrentning (EKF), gældsrenten, gearing og soliditet:**

Niveauet for EKF ligger på 48,9% sammenlignet med andre danske virksomheder\* som i gennemsnit ligger på 17,1% er dette meget tilfredsstillende. Gældsrenten ligger i 2016 på 1,5%, hvilket er langt under afkastningsgraden dvs. Linak A/S tjener på fremmedkapitalen. Rentemarginalen (AG - gældsrenten) er på ca. 30,6%.

Linak A/S har gearet deres egenkapital 0,5 gange i 2016. Soliditeten er på 67%. Dette ligger langt over normtallet for andre danske virksomheder\* som ligger på ca. 38%.

Da egenkapitalens forrentning på 48,9% kan udregnes som 32,1% +(30,6% \* 0,5), (Formel = AG + (rentemarginal\*gearing)), fremgår det klart, at når rentemarginalen er positiv, tjenes der penge på gearingen. Reglen må derfor være at jo større gearing jo højere forrentning af egenkapitalen. Det bedes bemærket, at hvis gearingen forøges, stiger den finansielle risiko og kreditværdigheden forringes.

Årsagen til stigningen i forrentningen af egenkapitalen i Linak A/S fra 38,9% til 48,9%

skyldes primært stigningen i afkastningsgraden på 29%.

**Indtjeningsevnen:**

Overskudsgraden er i perioden steget fra 16,2% til 21,0%. Omsætningen/salget er steget med 32% i perioden. Produktionsomkostningerne er kun steget med 26% i perioden. Dette bevirker at bruttoavanceprocenten er steget fra 33% til 36% hvilket medfører at

de variable omkostninger påvirker indtjeningsevnen i positiv retning.

Nulpunktsomsætningen er vokset og ligger nu på kr. 1.361.494.000 Sikkerhedsmargen er på 58% dvs. hvis omsætningen falder med 58% har Linak A/S

"nul i overskud/resultat før renter."

**Kommentarer til de faste omkostninger:**

Distributionsomkostninger er steget med 13% hvilket alt andet lige har forringet indtjeningen, men stigningen er acceptabel da stigningen er mindre end fremgangen i omsætningen på 32%.

Administrationsomkostninger er steget med 48% hvilket har forringet indtjeningen og der bør være fokus på at nedbringe administrationsomkostningerne eller blot stoppe udviklingen. Linak har tjent 359 mio. ekstra i bruttofortjeneste og deraf har man brugt 36 mio. ekstra i administration - det kan man ikke kritisere Linak for!

Finansielle omkostninger er faldet med 55%, eller 12 mio. kr. hvilket har forbedret indtjeningen.

**Kapitaltilpasningen:**

"Hovednøgletallet" for kapitaltilpasningen er AOH. AOH er i perioden faldet med 0,6%.

Niveauet ligger på 1,53 gange. Hvilket må betegnes som tilfredsstillende

Linak A/S har et fint forhold mellem omsætning og aktiver, så effektiviteten er overordnet set tilfredsstillende.

Likviditeten:

Likviditetsgraden er forbedret gennem perioden og ligger nu på 242. Niveauet er

tilfredsstillende. Likviditetsgraden bør ligge på ca. 100 - 150.

**Konklusionen:**

Rentabiliteten har i perioden udviklet sig meget positivt idet AG er steget med 29%.

Udviklingen skyldes primært stigningen i indtjeningsevnen. Alle niveauerne er meget tilfredsstillende. F.eks. kan nævnes niveauet for egenkapitalens forrentning på 48,9%.

Linak har en rentemarginal på 30,6% så Linak tjener virkelig penge på fremmedkapitalen.

Yderligere har Linak en meget fin soliditetsgrad på 67% (gearing 0,5 gange) og en likviditetsgrad på 242, så deres kreditværdighed er meget høj. Der er intet negativt. Super økonomi, både mht. niveau og udvikling.

\*

Kilde:2016, Avisen Børsen top 1000

https://www.business.dk/oekonomi/se-listen-her-er-danmarks-1.000-stoerste-virksomheder-i-2017

Det samlede benchmark er et gennemsnit af virksomheder fra undervisningen i virksomhedsøkonomi samt avisen Børsens top 1000, hvor der er udregnet gennemsnit for de 100 største virksomheder i 2015 & 2016, dette er vægtet med ca. 80% og virksomhederne fra undervisningen er vægtet med ca. 20%.

\*\*

http://www.nasdaqomxnordic.com/aktier/microsite?Instrument=CSE1158&name=Novo%20Nordisk%20B